# Lucy Ejike

Lucy Ogechukwu Ejike (Enugu, Nigeria, 1977ko urriaren 10a) nigeriar pisu jasotzaile paralinpiarra da. Bost Paralinpiar Jokotan ordezkatu du bere herrialdea, 2000. urtean Sydneyn hasi eta 2016ko Rio de Janeiroko Paralinpiar Jokokoetara arte. Paralinpiar Joko bakoitzean dominak irabazi ditu, urrezko hiru eta zilarrezko bi.

## Bizitza

Ejike 1977an jaio zen Nigerian. Gurpil-aulkia erabiltzen du, poliomielitisa dela eta.

## Kirol ibilbidea

Sydneyn (Australia) egin ziren 2000ko Udako Paralinpiar Jokoak baino lehentxeago hasi zen entrenatzen pisuak altxatzen. Jokoetan, 44 kg ekitaldian lehiatu zen. Zilarrezko domina lortu zuen 102.5 kg-ko jasotze batekin, Egiptoko Fatma Omarren atzean. Lau urte geroago, 2004ko Atenasko Udako Paralinpiar Jokoetan, pisu maila berean lehiatzen ari zela, potentzia paralinpiarra altxatzeko munduko errekorra bi aldiz hobetu zuen 127.5 kg-ko pisu altxatuarekin urrezko domina irabazteko bidean.
2008ko Pekingo Udako Olinpiar Jokoetan, pisu maila bat igo eta urrea irabazi zuen 48 kilokoan. Munduko errekorra hobetu zuen lehen ahaleginean, 125 kg altxatuta. Errekorra hobetu zuen berriz 130 kg-ko bigarren jasoaldi bat lortu zuenean, baina zalantza izan zuen hirugarren saiakeran 137.5 kg jaso nahi izan zituenean.
Pekinen lortutako garaipenaren ondoren, bere asmoa adierazi zuen: Pisuz igotzea, hirugarren maila batean munduko errekor berria ezartzeko. Beraz, 2012ko Londresko Udako Paralinpiar Jokoetan, Atenaseko aurkari beraren aurrean, eta 56 kg-ko munduko errekorra zuen Fatma Omarrekin norgehiagoka bat jokatu zuen. Ejikek aurreneko txandan aurrea hartu zuen 135 kg-ko jasoaldiarekin, baina ezin izan zuen saiakera hori hobetu; Omarrek, ostera, Pekineko errekorra hobetu zuen, 142 kg-ko azken jasoaldiarekin. Omar garaitu ezin izan zuen arren, zilarrezko domina lortu zuen, 17 kg-ko aldea Turkiako Özlem Becerikli brontzezko dominadunarekin.

### Kategorien aldaketa ofiziala

Lau urte geroago, Ejikek eta Omarrek hirugarrenez egin zuten topo Brasilen 2016ko Rio de Janeiroko Paralinpiar Jokoetan. Londresen ostean, Nazioarteko Batzorde Paralinpiarrak pisuak altxatzeko pisuen kategoriak aldatu zituen, bai gizonezkoentzat bai emakumezkoentzat, eta emakumezkoen 61kg-ko kategorian lehiatu ziren. Aurreko urtean, Amalia Pérez mexikarrak munduko errekorra hobetu zuen 133 kg-ko altxatuta. Ejikek 135 kg-ko bere lehen jasoaldian gainditu zuen. Omarrek 133 kilokoan huts egin zuen lehen altxaldian, baina pisu bera altxatzea lortu zuen bigarren saiakeran. Ejikek lidergoa hobetu zuen bere bigarren altxaldian, bere munduko une horretako bigarren errekorra ezarriz 138 kiloko pisua altxatuta. Omarrek 140 kg-ko azken altxamenduaz erantzun zuen, Ejike zilarrezko dominaren tokian jarrita. Bere azken saiakeran, Ejikek arrakasta izan zuen bere hirugarren munduko errekorrarekin eta urrezko dominarekin 142 kg-ko altxaldia osatu zuenean, urrezko domina hiru aldiz irabazlteko.
2018ko Commonwealtheko Jokoetan lehiatu zen, eta zilarrezko domina bat irabazi zuen.
COVID-19 pandemian etxean geratu behar izan zuen, eta horrek entrenatzeko gaitasunean eragina zuela kontatu zuen. 2021ean beste urre bat lortu zuen Munduko Txapelketan, Manchesterren; atletek ezin zuten elkarrekin bazkaldu jatetxe batean, pandemiaren murrizketen ondorioz. Ejike Nigeriako taldekide aukeratu zuten 2020ko Tokioko Udako Paralinpiar Jokoetan, non urrezko domina gehiago irabazteko eta bere munduko errekorra hobetzeko asmoa zuen. Brontzezko domina irabazi zuen 61 kg emakumeren ekitaldian. Hilabete batzuk geroago, urrezko domina irabazi zuen Tbilisin (Georgia) jokatu zen 2021eko Munduko Powerlift Txapelketan.

## Aintzatespenak

* 2016ko Rio de Janeiroko Paralinpiar Jokoetan ohoratua izan zen, bere herrialdeak irekiera zeremonian banderaduna izateko aukeratu eman baitzion.

## Erreferentziak

* ↑ (Gaztelaniaz) «Con oro y récord mundial en mente, nigeriana Lucy Ejike supera desafíos» International Paralympic Committee (Noiz kontsultatua: 2024-11-20).
* ↑ «Lucy Ejike» Rio2016.com.
* 1 2 3 4 Cui, Xiaohuo. (11 de septiembre de 2008). For Ejike, records are to break. .
* ↑ «Nigeria aiming high at Fazaa Powerlifting Championships» paralympic.org 21 de febrero de 2013.
* ↑ «Results - Women's -61 kg Group A» International Paralympic Committee 11 de septiembre de 2016.
* ↑ «Lucy Ejike» results.gc2018.com.
* ↑ (Ingelesez) «With gold and world record in mind, Nigeria's Lucy Ejike powers through challenges» International Paralympic Committee.
* ↑ Houston, Michael. (28 August 2021). «Pérez wins fourth Paralympic gold with women's under-61kg powerlifting victory» InsideTheGames.biz.
* ↑ «Women's 61 kg Results» Tokyo 2020 Paralympics (Tokyo Organising Committee of the Olympic and Paralympic Games).
* ↑ «Tbilisi 2021: Ejike and Bettir win nail-biting battles» Paralympic.org 1 December 2021.
* ↑ «2021 World Para Powerlifting Championships Results Book» Paralympic.org.
* ↑ Stevens, Samuel. (12 de septiembre de 2016). «Lucy Ejike Smashes World Record Three Times to Win Gold Medal for Nigeris» independent.co.uk.

## Kanpo estekak

* Datuak: Q6698440